ai4bharat/Pralekha huggingface dataset:
బొగ్గు మంత్రిత్వ శాఖ
2023 జూన్ నాటికి బొగ్గు ఉత్పత్తిలో 8.51% పెరుగుదల
దేశీయ ఉత్పత్తి మెరుగుపరచడం, అనవసరమైన దిగుమతిని తొలగించడంపై దృష్టి
బొగ్గు గనులను మూసి వేయడం వల్ల బొగ్గు కంపెనీల  ఏ కార్మికుడిని కూడా విధుల నుంచి తొలగించలేదు. తగినంత శిక్షణ ఇచ్చిన తర్వాత కార్మికులను ఇతర యూనిట్లు/కేంద్రాలకు బదిలీ చేయడం/పునర్ నియమించడం జరుగుతుంది.
స్వదేశీ ఉత్పత్తి/సరఫరా ద్వారా దేశంలో బొగ్గు అవసరాలు చాలా వరకు తీరుతున్నాయి. దేశీయంగా బొగ్గు ఉత్పత్తి పెంచడం,అనవసరమైన బొగ్గు దిగుమతి తగ్గించడానికి ప్రభుత్వం ప్రాధాన్యత ఇస్తోంది. 2022-23 సంవత్సరంలో,బొగ్గు ఉత్పత్తి గత సంవత్సరం కంటే 14.77% పెరిగింది.గత సంవత్సరం ఇదే కాలంతో పోలిస్తే దేశంలో ప్రస్తుత సంవత్సరం జూన్ 2023 నాటికి బొగ్గు ఉత్పత్తి 8.51% పెరిగింది. బొగ్గు ఉత్పత్తిలో దేశం స్వయం సమృద్ధి సాధించడానికి ప్రభుత్వం తీసుకున్న చర్యలు క్రింది విధంగా ఉన్నాయి:
i. బొగ్గు బ్లాక్ల అభివృద్ధిని వేగవంతం చేసేందుకు బొగ్గు మంత్రిత్వ శాఖ ద్వారా తరచూ సమీక్షలు జరుగుతున్నాయి.
ii. గనులు మరియు ఖనిజాలు  సవరణ చట్టం, 2021 నిబంధనల ప్రకారం క్యాప్టివ్ గనుల యజమానులు  వారి వార్షిక ఖనిజ  ఉత్పత్తిలో 50% వరకు కేంద్ర ప్రభుత్వం సూచించిన విధంగా గనితో అనుసంధానించబడిన తుది వినియోగ ప్లాంట్ అవసరాలు తీర్చిన తర్వాత బహిరంగ మార్కెట్లో విక్రయించడానికి వీలు కల్పిస్తుంది. దీనికి కేంద్రం నిర్ణయించిన అదనపు మొత్తాన్ని చెల్లించాల్సి ఉంటుంది.
iii. బొగ్గు గనుల కార్యకలాపాలను వేగవంతం చేసేందుకు బొగ్గు రంగానికి సింగిల్ విండో క్లియరెన్స్ పోర్టల్.
iv. బొగ్గు గనుల ముందస్తు కార్యాచరణ కోసం వివిధ అనుమతులు/క్లియరెన్స్లను పొందడం కోసం బొగ్గు బ్లాక్ కేటాయింపుదారుల హ్యాండ్హోల్డింగ్ కోసం ప్రాజెక్ట్ మానిటరింగ్ యూనిట్.
v. ఆదాయ భాగస్వామ్య ప్రాతిపదికన సిఐఎల్ మూసివేసిన గనుల్లో తవ్వకాలు తిరిగి ప్రారంభించడం. ఎండీఓ ద్వారా సిఐఎల్ గనుల నిర్వహణ.
vi. సాధ్యమైనంత వరకు కోల్ ఇండియా లిమిటెడ్ తన భూగర్భ గనుల్లో మాస్ ప్రొడక్షన్ టెక్నాలజీ ముఖ్యంగా నిరంతర మైనర్లుని అవలంబిస్తోంది. వదిలివేయబడిన / నిలిపివేయబడిన గనుల లభ్యత దృష్ట్యా కోల్ ఇండియా లిమిటెడ్ కూడా పెద్ద సంఖ్యలో హై వాల్స్  గనులను ప్రారంభించాలని నిర్ణయించింది. కోల్ ఇండియా లిమిటెడ్ సాధ్యమైన చోట భారీ సామర్థ్యం గల భూగర్భ గనులు ప్రారంభించాలని కోల్ ఇండియా లిమిటెడ్ నిర్ణయించింది.
vii. Inits ఓపెన్కాస్ట్  గనులు, కోల్ ఇండియా లిమిటెడ్ ఇప్పటికే అధిక సామర్థ్యం గల ఎక్స్కవేటర్లు, డంపర్లు మరియు సర్ఫేస్ మైనర్లలో అత్యాధునిక సాంకేతికతను కలిగి ఉంది.
viii. కోల్ ఇండియా లిమిటెడ్ 7 మెగా మైన్స్లోడిజిటలైజేషన్ను ప్రయోగాత్మకంగా అమలు చేసి, దశల వారీగా అన్ని కేంద్రాలకు విస్తరించడానికి ప్రణాళిక రూపొందింది.
ix. SCCL ప్రస్తుతం ఉన్న MT నుండి 2023-24 నాటికి 75 ఎంటీ బొగ్గు ఉత్పత్తి చేయడానికి ఎస్సిసిఎల్ ప్రణాళిక సిద్ధం చేసింది. ప్రస్తుతం ఎస్సిసిఎల్ 67 ఎంటీ బొగ్గు ఉత్పత్తి చేస్తోంది. కొత్త ప్రాజెక్టులను ప్రారంభించడానికి ట్, ప్రస్తుతం పని చేస్తున్న ప్రాజెక్టుల పని తీరును క్రమం తప్పకుండా పర్యవేక్షిస్తున్నారు.
కేంద్ర బొగ్గు, గనులు, పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి ఈరోజు రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో ఈ సమాచారాన్ని అందించారు.
యువజన వ్యవహారాలు, క్రీడల మంత్రిత్వ శాఖ
ఆసియా క్రీడలలో 634 క్రీడాకారులు పాల్గొనేందుకు అనుమతించిన యువజన వ్యవహారాలు, క్రీడా మంత్రిత్వ శాఖ
రానున్న ఆసియా క్రీడలలో 38 క్రీడలలో ఎంపిక ప్రమాణాలను నెరవేర్చిన 634మంది క్రీడాకారులు పాల్గొనేందుకు యువజన వ్యవహారాలు, క్రీడా మంత్రిత్వ శాఖ  అనుమతించింది. ఇండియన్ ఒలింపిక్ అసోసియేషన్ సూచించిన మొత్తం 850మంది క్రీడాకారుల నుంచి వీరిని ఎంపిక చేశారు.
కాగా, 2018లో జరిగిన ఆసియా క్రీడలలో మొత్తం 572మంది క్రీడాకారులు పాల్గొనగా, భారత్ 16 స్వర్ణపతకాలు సహా 70 పతకాలను కైవసం చేసుకుని తిరిగి వచ్చింది.
ఆసియా క్రీడలు 2023లో పాల్గొననున్న భారతీయ దళంలో భాగమైన క్రీడాకారుల జాబితాను దిగువన ఇవ్వడం జరుగుతోంది.
ఎవరో తెలుసుకునేందుకు ఇక్కడ క్లిక్ చేయండిః
ప్రధాన మంత్రి కార్యాలయం
పార్లమెంటు కొత్త భవనం నిర్మాణస్థలాన్ని తనిఖీ చేసిన ప్రధాన మంత్రి; అక్కడ జరుగుతున్న నిర్మాణ పనుల ను ఆయన సమీక్షించారు
ఆ ప్రదేశం లో పని చేస్తున్న శ్రామికులకు కోవిడ్ టీకా మందు ను ఇప్పించండి; అలాగే వారికి నెలవారీ ఆరోగ్య పరీక్షలను జరిపించండి: ప్రధాన మంత్రి
పార్లమెంటు కొత్త భవనం నిర్మాణం లోపాలుపంచుకొంటున్న శ్రామికుల సేవల గుర్తింపునకు డిజిటల్ ఆర్కైవ్ ను తప్పక ఏర్పాటుచేయాలి: ప్రధాన మంత్రి
పార్లమెంటు నూతన భవనం నిర్మాణం పనుల ను ప్రధాన మంత్రి శ్రీ నరేంద్ర మోదీ 2021 సెప్టెంబర్ 26వ తేదీ సాయంత్రం పూట ఆ ప్రదేశాని కి వెళ్ళి, తనిఖీ చేశారు. ఆయన అక్కడ జరుగుతున్న పనుల ను సమీక్షించారు.
ఆ ప్రదేశం లో జరుగుతున్న పనుల లో పురోగతి ని గురించి ఆయన నిర్ధారణ చేసుకొన్నారు. ఆ ప్రాజెక్టు ను సకాలం లో పూర్తి చేయవలసిందంటూ నొక్కి చెప్పారు. శ్రామికుల తో ఆయన మాట్లాడి, వారి క్షేమ సమాచారాన్ని అడిగి తెలుసుకొన్నారు. వారు ఒక పవిత్రమైన, చరిత్రాత్మకమైన కార్యం లో తలమునకలు అయ్యారని ఆయన స్పష్టం చేశారు.
ఆ ప్రదేశం లో పని చేస్తున్న వారందరికీ కోవిడ్ నిరోధక టీకా మందు ను తప్పక ఇప్పించాలి అంటూ ప్రధాన మంత్రి ఆదేశించారు. వర్కర్ లు అందరికీ పత్రి నెల ఆరోగ్య పరీక్షల ను నిర్వహించాలని కూడా అధికారుల కు ఆయన సూచించారు. నిర్మాణం పనులు ఒకసారి పూర్తి అయ్యాయి అంటే నిర్మాణ శ్రామికులు అందరి వివరాల తోను ఒక డిజిటల్ ఆర్కైవ్ ను తప్పక ఏర్పాటు చేయాలని, ఆ డిజిటల్ ఆర్కైవ్ లో వారి పేరు లు, వారి ఛాయాచిత్రాలు, వారు ఏ ప్రాంతాని కి చెందిన వారు అనేటటువంటి వ్యక్తిగత వివరాలు పొందుపరచాలని, నిర్మాణ కార్యం లో వారి తోడ్పాటు కు గుర్తింపు ను ఇవ్వాలని ఆయన అన్నారు. అంతేకాకుండా, ఈ ప్రయాస లో పాలుపంచుకొన్న వారి పాత్రల ను గురించి తెలియజేసే ధ్రువ పత్రాల ను కూడా శ్రామికులు అందరికీ ఇవ్వాలి అని ఆయన అన్నారు.
ప్రధాన మంత్రి ఆకస్మిక తనిఖీ వేళ లో భద్రత పరం గా అతి తక్కువ జాగ్రత చర్యల ను చేపట్టడమైంది. ఆయన ఆ ప్రదేశం లో ఒక గంట కు పైగా కాలాన్ని వెచ్చించారు.
ప్రధాన మంత్రి కార్యాలయం
కంచు పతకాన్ని గెలిచినందుకు పురుషుల శూటింగ్ జట్టు నుప్రశంసించిన ప్రధాన మంత్రి
శ్రీయుతులు గుర్ జోత్ సింహ్ ఖంగురా, అనంత్ జీత్ సింహ్ నరూకా, అంగద్ వీర్ సింహ్ బాజ్ వా ల తో కూడిన శూటింగ్ క్రీడాకారుల జట్టు ఏశియాన్ గేమ్స్ లో కంచు పతకాన్ని గెలిచినందుకు ఆ ఆటగాళ్ల ను ప్రధాన మంత్రి శ్రీ నరేంద్ర మోదీ ప్రశంసించారు.
ప్రధాన మంత్రి ఎక్స్ లో ఒక సందేశాన్ని పోస్ట్ చేస్తూ , అందులో -
‘‘ఏశియాన్ గేమ్స్ లో కంచు పతకాన్ని గెలిచినందుకు శ్రీయుతులు గుర్ జోత్ సింహ్ ఖంగురా, అనంత్ జీత్ సింహ్ నరూకా, అంగద్ వీర్ సింహ్ బాజ్ వా ల తో కూడిన మన స్కీట్ శూటింగ్ క్రీడాకారుల జట్టు కు ఇవే అభినందన లు. ఈ కార్యసాధన మన క్రీడాకారుల లో ఉత్కృష్ట భావన ను బలపరుస్తుంది.’’ అని పేర్కొన్నారు.
(
ఆర్థిక మంత్రిత్వ శాఖ
అక్రమ రుణ యాప్ల తీరుపై ఆర్థిక మంత్రి శ్రీమతి నిర్మలా సీతారామన్ అధ్యక్షతన సమావేశం
- చట్టవిరుద్ధమైన రుణ యాప్ల కార్యకలాపాల నిరోధానికి అనేక చర్యలు అందుబాటులోకి
సాధారణ బ్యాంకింగ్ కార్యకలాపాల వెలుపల "అక్రమ రుణ యాప్ల"కి సంబంధించిన వివిధ సమస్యలను చర్చించడానికి కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ అధ్యక్షతన ఒక సమావేశం జరిగింది. ఈ సమావేశానికి ఆర్థిక మంత్రిత్వ శాఖకు చెందిన ఆర్థిక శాఖ కార్యదర్శి హాజరయ్యారు; ఆర్థిక వ్యవహారాల కార్యదర్శి, రెవెన్యూ మరియు కార్పొరేట్ వ్యవహారాలు  కార్యదర్శి; ఆర్ధిక సేవల శాఖ కార్యదర్శి; ఎలక్ట్రానిక్స్ & ఇన్ఫర్మేషన్ టెక్నాలజీ కార్యదర్శి; ఆర్బీఐ డిప్యూటీ గవర్నర్; ఆర్బీఐ ఎగ్జిక్యూటివ్ డైరెక్టర్ తదితరులు పాల్గొన్నారు. దేశంలో ఆయా చట్టవిరుద్ధమైన రుణ యాప్లు వ్యవహరిస్తున్న తీరు.. ముఖ్యంగా బలహీనమైన & తక్కువ-ఆదాయ వర్గాలకు అధిక వడ్డీ రేట్లు మరియు ప్రాసెసింగ్/దాచిన ఛార్జీలు మరియు బ్లాక్మెయిలింగ్, నేరపూరిత బెదిరింపులు మొదలైన దోపిడీ రికవరీ పద్ధతులపై రుణాలు/సూక్ష్మ క్రెడిట్లను అందిస్తున్న సందర్భాలు పెరుగుతుండటం పట్ల ఆర్థిక మంత్రి ఆందోళన వ్యక్తం చేశారు. మనీలాండరింగ్, పన్ను ఎగవేతలు,
డేటా యొక్క ఉల్లంఘన/గోప్యత మరియు అటువంటి చర్యలకు పాల్పడినందుకు క్రమబద్ధీకరించని చెల్లింపు అగ్రిగేటర్లు, షెల్ కంపెనీలు, పనికిరాని ఎన్బీఎఫ్సీలు మొదలైన వాటి దుర్వినియోగం వంటి ఆయా అవకాశాలను కూడా మంత్రి సీతారామన్ గుర్తించారు. సమస్యకు సంబంధించిన చట్టపరమైన, విధానపరమైన మరియు సాంకేతిక అంశాలపై వివరణాత్మక చర్చల తర్వత
సమావేశం వీటి నియంత్రిణ దిశగా చర్యలు నిర్ణయించబడ్డాయి. ఆర్బీఐ అన్ని చట్టపరమైన యాప్ల యొక్క “వైట్లిస్ట్”ని సిద్ధం చేస్తుంది. మైటీ  ఈ “వైట్లిస్ట్” యాప్లు మాత్రమే యాప్ స్టోర్లలో హోస్ట్ చేయబడేలా తగిన చర్యలను చేపడుతుంది. మనీలాండరింగ్ కోసం ఉపయోగించబడే 'మ్యూల్/రెంటెడ్' ఖాతాలను ఆర్బీఐ పర్యవేక్షిస్తుంది మరియు వాటి దుర్వినియోగాన్ని నివారించడానికి నిద్రాణమైన ఎన్బీఎఫ్సీని సమీక్షిస్తుంది/రద్దు చేస్తుంది. చెల్లింపు అగ్రిగేటర్ల రిజిస్ట్రేషన్ గడువులోపు పూర్తయ్యేలా ఆర్బీఐ నిర్ధారిస్తుంది. ఆ తర్వాత నమోదు చేయని చెల్లింపు అగ్రిగేటర్ తన కార్యకలాపాలను చేపట్ట కుండా అనుమతించబడదు. ఎంసీఏ షెల్ కంపెనీలను గుర్తించి, వాటి దుర్వినియోగాన్ని నిరోధించడానికి వాటిని డి-రిజిస్టర్ చేస్తుంది. కస్టమర్లు, బ్యాంక్ ఉద్యోగులు, చట్టాన్ని అమలు చేసే ఏజెన్సీలు మరియు ఇతర వాటాదారులకు సైబర్ అవగాహన పెంచడానికి చర్యలు తీసుకోవాలి. కార్యకలాపాలను నిరోధించడానికి అన్ని మంత్రిత్వ శాఖలు/ఏజెన్సీలు సాధ్యమయ్యే అన్ని చర్యలను తీసుకోవాలి
ఆరోగ్య, కుటుంబ సంక్షేమ మంత్రిత్వ శాఖ
జాతీయ కుష్ఠువ్యాధి నిర్మూలనా కార్యక్రమం  కింది ముఖ్య కార్యక్రమాలు
రాష్ట్రీయ బాల్ స్వాస్థ్య కార్యక్రమం (ఆర్బిఎస్కె0 కింద 0నుంచి 18 సంవత్సరాల లోపు పిల్లలకు కుష్ఠువ్యాధి నిర్ధరణ పరిక్షలను చేపట్టడంతో పాటు, ఆయుష్మాన్ భారత్ కార్యక్రమం కింద 30 సంవత్సరాలు పైబడిన వారిలో కుష్ఠువ్యాధికి సంబంధించి నిర్ధారణ పరీక్షలు నిర్వహించడం జరుగుతుంది.
డైరక్టరేట్ జనరల్ హెల్త్ సర్వీసెస్ వారి సెంట్రల్ లెప్రసీ డివిజన్ లెక్కల ప్రకారం, 2022 , మే 31 నాటికి దేశవ్యాప్తంగా మొత్తం 72,914 మంది కుష్ఠువ్యాధిగ్రస్తులు చికిత్సపొందుతున్నారు.
భారత ప్రభుత్వం జాతీయ కుష్ఠు నిర్మూలనా కార్యక్రమం ని అమలు చేస్తోంది. భారతదేశాన్ని కుష్ఠు వ్యాధి రహిత దేశంగా తీర్చిదిద్దే లక్ష్యంతో ఈ కార్యక్రమం అమలు చేస్తున్నది. ఎన్ ఎల్ ఇ పి కేంద్ర ప్రభుత్వ ప్రాయోజిత కార్యక్రమం. జాతీయ ఆరోగ్య మిషన్ కింద దీనిని అమలు చేస్తున్నారు. ఈ కార్యక్రమాన్ని అన్ని రాష్ట్రాలు,
కేంద్ర పాలిత ప్రాంతాలలో అమలు చేయడం జరుగుతోంది.
ఈ కార్యక్రమ ప్రధాన ఉద్దేశం , కుష్ఠు వ్యాధి కేసులను ప్రాథమిక దశలోనే గుర్తించడం, వారికి పూర్తి చికిత్సను ఉచితంగా అందించడం ద్వారా వైకల్యం కలగకుండా చూడడం.
ఎన్ ఎల్ ఇపి కింద చేపట్టిన ప్రధాన చర్యలు కింది విధంగా ఉన్నాయి.
1. కుష్ఠు వ్యాధి కేసులు ఎక్కువ గాఉన్న జిల్లాలలో కుష్ఠు వ్యాధి నిర్ధారణ ప్రచారాన్ని నిర్వహించడం
2. కుష్ఠువ్యాధికి సంబంధించి తక్కువ కేసులు ఉన్న జిల్లాలలో కుష్ఠువ్యాధిపై ప్రత్యేక ప్రచారాన్ని నిర్వహించడం
3. ,చేరుకోవడానికి కష్టతరమైన ప్రాంతాలలో ప్రాథమిక దశలోనే కుష్ఠువ్యాధిని కనుగొని, వ్యాధిగ్రస్తులకు తగిన చికిత్స అందించేందుకు ప్రత్యేక ప్రణాళిక రూపొందించడం
4. కుష్ఠు వ్యాధికి సంబంధించిన అనుమానితుల విషయంలో ఎ.ఎస్.హెచ్.ఎ ఆధారిత నిఘా 
5. స్పర్శ్ కుష్ఠువ్యాధి చైతన్యకార్యక్రమం ప్రతి ఏడాది జనవరి 30 న నిర్వహిస్తారు.
6. గ్రామీణ, పట్టణ ప్రాంతాలలో క్రియాశీల కేసుల గుర్తింపు ,నిఘా
7. రాష్ట్రీయ బాల స్వాస్త్య కార్యక్రమం  కింద0-18 ఏళ్ల లోపు వారికి కుష్ఠువ్యాధి నిర్ధారణ పరీక్షలు నిర్వహించడం, 30 సంవత్సరాల పైబడిన వారికి ఆయుష్మాన్భారత్ కార్యక్రమం కింద పరీక్షలు నిర్వహించడం
8. ఈ కార్యక్రమం పర్యవేక్షణను జాయింట్ మానిటరింగ్, ఇన్వెస్టిగేషన్, అడ్వయిజరీ గ్రూప్  ద్వారా పర్యవేక్షిస్తారు.
9. కుష్ఠు వ్యాధి నిర్మూలనను సాధించిన జిల్లాలకు పనితీరు ఆధారిత ప్రోత్సాహకాలు, సర్టిఫికెట్ప్రదానం ఉంటాయి.
10. వ్యాధి కాంటాక్ట్ లను గుర్తించడం, వ్యాప్తి చైన్కు అంతరాయం కలిగించడానికి ఇండెక్స్ కేసుకు రిఫాంపిసిన్  సింగిల్ డోస్తో పోస్ట్ ఎక్స్పోజర్ ప్రొఫిలాక్సిస్  అందించబడుతుంది.
దీనికితోడు 12 పాకెట్ల మల్టీ డ్రగ్ థెరపీ  బ్లిస్టర్ పాక్లను మల్టీ బాసిలరీ లెప్రసీ కేసుల వారికి ప్రమాణీకృత చికిత్సా ప్రొటోకాల్ ప్రకారం ఇవ్వడం జరుగుతుంది.
జాతీయ స్థాయిలో ప్రతి 10,000 జనాభాకు 1 కేసు కంటే తక్కువ ఉండాలన్న ప్రపంచ ఆరోగ్య సంస్థ 2005 నాటి ప్రమాణాల ప్రకారం కుష్టు వ్యాధిని ఒక ప్రజారోగ్య సమస్యగా భారతదేశం నిర్మూలించింది. అయినప్పటికీ, కుష్టు వ్యాధి ఇప్పటికీ ఆయా రాష్ట్రాలలోని కొన్ని జిల్లాలలో ఉంది.
డైరక్టర్జనరల్ ఆఫ్ హెల్త్ సర్వీసెస్ వారి కేంద్ర కుష్ఠువ్యాధి డివిజన్ లెక్కల ప్రకారం 2022 మే 31 నాటికి దేశవ్యాప్తంగా 72,914 కుష్ఠువ్యాధి పేషెంట్లు ఉన్నట్టు ఆయా రాష్ట్రాలు, కేంద్రపాలిత ప్రాంతాలు నివేదించాయి.
కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ భారతి ప్రవీణ్పవార్ ఈ విషయాన్ని లోక్సభలో లిఖితపూర్వక సమాధానంలో తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
మహారాష్ట్ర, కేరళ, పంజాబ్, తమిళనాడు, గుజరాత్ లో కొత్త కేసుల పెరుగుదల
చికిత్సలో ఉన్నవారు ఎక్కువగా ఉన్న రాష్ట్రాలు అప్రమత్తంగా ఉండాలని సూచన
దాదాపు కోటిన్నర కోవిడ్ టీకా డోసుల పంపిణీ
19 రాష్ట్రాలు, కేంద్రపాలితప్రాంతాల్లో గత 24 గంటల్లో కోవిడ్ మరణాలు సున్నా
భారతదేశంలో ప్రస్తుతం చికిత్సలో ఉన్న కోవిడ్ బాధితుల సంఖ్య 1,68,358 కు చేరింది. ఇందులో గత 24 గంటలలో అదనంగా చేరినవారు 12,286 మంది ఉన్నారు. చికిత్సలో ఉన్నవారు మొత్తం కోవిడ్ బాధితులలో 1.51% మంది కొత్తగా కోవిడ్ బారిన పడినవారిలో 80.33% మంది ఐదు రాష్ట్రాలకు చెందినవారే ఉన్నారు.మహారాష్ట్రలో అత్యధికంగా ఒక రోజులో 6,397 కొత్త కేసులు
రాగా, కేరళలో 1,938, పంజాబ్ లో 633 కేసులు వచ్చాయి.కేవలం మహారాష్ట్ర, కేరళ కలిసి మొత్తం కేసుల్లో 67.84% వాటా ఉండటం గమనార్హం.
చికిత్సలో ఉన్నవారి సంఖ్య ఎక్కువగా ఉన్న రాష్ట్రాలు, కొత్త కేసులు ఎక్కువగా నమోదవుతున్న రాష్ట్రాల విషయంలో కేంద్రం అప్రమతంగాగా వ్యవహరిస్తోంది. నిఘా పెంచుతూ కోవిడ్ వ్యాప్తిని సమర్థంగా నియంత్రించాలని రాష్ట్రాలను కోరింది. పరీక్షలు పెంచటం, ఆచూకీ కోసం నిఘా పెంచటం, వ్యాధి సోకినవారిని ఐసొలేషన్ కి తరలించటం సరైన చికిత్స అందించటం ద్వారా
కోవిడ్ ను కట్టడి చేయాలని సూచించింది. రోజువారీ కొత్త కేసులు ఎనిమిది రాష్ట్రాల్లో పెరుగుతున్నాయి.
దేశంలో చికిత్సలో ఉన్న మొత్తం కోవిడ్ కేసులలో 84.16% కేవలం ఐదు రాష్ట్రాల్లో ఉన్నాయి. ఒక్క మహారాష్ట్రలోనే 46.82% ఉండగా ఆ తరువాత స్థానంలో ఉన్న కేరళలో 28.61% కేసులున్నాయి.
ఆరు రాష్ట్రాలు, కేంద్రపాలిత ప్రాంతాలలో వారపు పాజిటివ్ శాతం జాతీయ సగటు అయిన 2.00% కంటే ఎక్కువ నమోదైంది. అన్నిటి కంటే ఎక్కువగా మహారాష్ట్రలో వారపు పాజిటివ్ శాతం 10.02% గా నమోదైంది. .
ఈ రోజు ఉదయం 7 గంటలవరకు అందిన సమాచారాన్ని బట్టి ఇప్పటిదాకా 1,48,54,136 టీకా డోసుల పంపిణీ జరిగింది. ఇందులో 67,04,613 ఆరోగ్య సిబ్బంది మొదటి డోస్ అందుకోగా , 25,97,799 మంది ఆరోగ్య సిబ్బంది రెండో డోస్ తీసుకున్నారు.
53,44,453 మంది కోవిడ్ యోధులు మొదటి డోస్ తీసుకోగా 24,279 మంది 45 ఏళ్ళు పైబడ్డ దీర్ఘకాల వ్యాధి బాధితులున్నారు. 1,82,992 మంది లబ్ధిదారులు 60 ఏళ్లు పైబడినవారు.
రెండో డోస్ కోవిడ్ టీకాల కార్యక్రమం ఫిబ్రవరి 13న మొదలైంది. మొదటి డోస్ తీసుకున్న ఆరోగ్య సిబ్బంది 28 రోజులు పూర్తయ్యాక రెండో డోస్ కు అర్హత పొందారు. కోవిడ్ యోధులకు టీకాలివ్వటం ఫిబ్రవరి 2న మొదలైంది. కోవిడ్ బారిన పడినవారిలో ఇప్పటిదాకా 1,07,98,92 మంది కోలుకున్నారు. గత 24 గంటలలో 12,464 మంది కోవిడ్ నుంచి కోలుకున్నారు.భారత్ లో కోలుకున్నవారి శాతం 97.07% ప్రపంచంలోనే అత్యధికస్థాయిగా కొనసాగుతోంది.
కొత్త కేసులలో 86.55% కేవలం ఆరు రాష్ట్రాలలో కేంద్రీకృతమయ్యాయి. మహారాష్ట్రలో అత్యధికంగా ఒకే రోజులో 5,754 మంది కోలుకోగా కేరళలో 3,475 మంది, తమిళనాడులో 482 మంది కోలుకున్నారు.
గత 24 గంటలలో మొత్తం 91 కోవిడ్ మరణాలు నమోదయ్యాయి. అందులో 85.71% ఆరు రాష్ట్రాలదే. మహారాష్ట్రలో అత్యధికంగా 30 మంది చనిపోగా పంజాబ్ లో 18 మంది, కేరళలో 13 మంది చనిపోయారు.
గత 24 గంటలలో 19 రాష్ట్రాలు, కేంద్ర పాలిత ప్రాంతాలలో ఒక్క కోవిడ్ మరణం కూడా నమోదు కాలేదు. అవి: పశ్చిమ బెంగాల్, గుజరాత్, రాజస్థాన్, ఆంధ్రప్రదేశ్, ఒడిశా, జార్ఖండ్, ఉత్తరాఖండ్, బీహార్, లక్షదీవులు, లద్దాఖ్, సిక్కిం, త్రిపుర, మణిపూర్, మిజోరం, మేఘాలయ, నాగాలాండ్, అండమాన్-నికోబార్ దీవులు, డామన్-డయ్యూ, దాద్రా-నాగర్ హవేలి, అరుణాచల్ ప్రదేశ్
ఆర్థిక మంత్రిత్వ శాఖ
2021-22 ఆర్థిక సంవత్సరానికి స్థూల ప్రత్యక్ష పన్ను వసూళ్లు 47% వృద్ధిని నమోదు చేసింది
2021-22 ఆర్థిక సంవత్సరంలో నికర ప్రత్యక్ష పన్ను వసూళ్లు 74% కంటే పెరిగాయి
2021-22 ఆర్థిక సంవత్సరానికి అడ్వాన్స్ పన్ను వసూళ్లు రూ. 22.09.2021 నాటికి రూ.2,53,353 కోట్లు, ఇది సుమారు 56% వృద్ధిని చూపుతుంది
రీఫండ్లు కలిపి ప్రస్తుత ఆర్థిక సంవత్సరంలో రూ. 75,111 కోట్లు జారీ
22.09.2021 నాటికి 2021-22 ఆర్థిక సంవత్సర ప్రత్యక్ష పన్ను వసూళ్ల గణాంకాలు నికర సేకరణలు రూ. 5,70,568 కోట్లు, అంతకు ముందు ఆర్థిక సంవత్సరం అంటే 2020-21 ఆర్థిక సంవత్సరం రూ. 3,27,174 కోట్లు అంటే 74.4%పెరుగుదలను సూచిస్తున్నాయి. నికర సేకరణ  2021-22 లో నికర సేకరణ రూ. 4,48,976 కోట్లు ఉన్నప్పుడు 2019-20 ఆర్థిక సంవత్సరంలో 27% వృద్ధిని నమోదు చేసింది.
నికర ప్రత్యక్ష పన్ను సేకరణ రూ. 5,70,568 కోట్లు లో కార్పొరేషన్ పన్ను  రూ. 3,02,975 కోట్లు  మరియు వ్యక్తిగత ఆదాయపు పన్ను  సహా సెక్యూరిటీ లావాదేవీ పన్ను  రూ. 2,67,593 కోట్లు  ఉన్నాయి.
2021-22 ఆర్థిక సంవత్సరంలో ప్రత్యక్ష పన్నుల స్థూల సేకరణ  రూ. 6,45,679 కోట్లు, ఇది అంతకుముందు ఆర్థిక సంవత్సరం ఇదే కాలంలో సేకరణ రూ. 4,39,242 కోట్లు అంటే 47% వృద్ధిని నమోదు చేసుకున్నాయి. స్థూల సేకరణ  2021-22 లో స్థూల సేకరణ రూ.5,53,063 కోట్లు ఉన్నప్పుడు 2019-20 ఆర్థిక సంవత్సరంలో 16.75% వృద్ధిని నమోదు చేసింది.
కార్పొరేషన్ పన్ను  రూ. 3,58,806 కోట్లు మరియు భద్రతా లావాదేవీల పన్ను  తో సహా వ్యక్తిగత ఆదాయ పన్ను  రూ. 2,86,873 కోట్లు కలిపి మొత్తం స్థూల సేకరణ రూ. 6,45,679 కోట్లుగా నమోదయింది. మైనర్ హెడ్ వారీ సేకరణలో రూ.2,53,353 కోట్లు అడ్వాన్స్ పన్ను ఉంటుంది; రూ. 3,19,239 కోట్లు మూలంలో పన్ను తీసివేయబడింది ; స్వీయ మదింపు పన్ను రూ. 41,739 కోట్లు; రెగ్యులర్ అసెస్మెంట్ ట్యాక్స్ రూ. 25,558 కోట్లు; డివిడెండ్ పంపిణీ పన్ను రూ. 4,406 కోట్లు మరియు ఇతర మైనర్ హెడ్స్ కింద పన్ను రూ. 1383 కోట్లు.
2021-22 ఆర్థిక సంవత్సరం ప్రారంభ నెలలు చాలా సవాలుగా ఉన్నప్పటికీ, రెండవ త్రైమాసికంలో  అడ్వాన్స్ పన్ను సేకరణ 2021-22లో రూ. 1,72,071 కోట్లు, 2020-21 ఆర్థిక సంవత్సరంలో అడ్వాన్స్ పన్ను సేకరణ రూ. 1,13,571 కోట్లు నమోదయింది.
2021-22 ఆర్థిక సంవత్సరం మొదటి మరియు రెండవ త్రైమాసికంలో సంచిత అడ్వాన్స్ పన్ను వసూళ్లు రూ. 22.09.2021 నాటికి రూ.2,53,353 కోట్లు, అడ్వాన్స్ టాక్స్ వసూళ్లు . మునుపటి ఆర్థిక సంవత్సరం అంటే 2020-21 సంబంధిత కాలానికి రూ. 1,62,037 కోట్లు, ఇది 56% వృద్ధిని చూపుతుంది. ఇంకా, సంచిత అడ్వాన్స్ పన్ను వసూలు రూ. 22.09.2021  నాటికి రూ.2,53,353 కోట్లు అడ్వాన్స్ టాక్స్ కలెక్షన్  రూ. 2,21,036 కోట్లు ఉన్నప్పుడు 2019-20 ఆర్థిక సంవత్సరంలో సంబంధిత కాలంలో 14.62% వృద్ధిని చూపించాయి. అడ్వాన్స్ పన్ను సేకరణ రూ. 22.09.2021 నాటికి 2,53,353 కోట్లు కార్పొరేషన్ పన్ను  రూ. 1,96,964 కోట్లు, వ్యక్తిగత ఆదాయపు పన్ను  రూ. 56,389 కోట్లు. బ్యాంకుల నుండి మరింత సమాచారం కోసం ఎదురుచూస్తున్నందున ఈ మొత్తం పెరుగుతుందని భావిస్తున్నారు.
మొత్తానికి రీఫండ్లు 2021-22 ఆర్థిక సంవత్సరంలో ఇప్పటివరకు రూ.75,111 కోట్లు కూడా జారీ చేయడం జరిగింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఎస్డిఎన్-1 మరియు ఎస్డిఎన్-2 కేటగిరీలు, 2022 కింద జీనోమ్ ఎడిటెడ్ ప్లాంట్ల నియంత్రణకు స్టాండర్డ్ ఆపరేటింగ్ ప్రొసీజర్స్  నోటిఫికేషన్ జారీ
జీనోమ్ ఎడిటెడ్ ప్లాంట్స్ డెవలప్మెంట్కు రెగ్యులేటరీ స్ట్రీమ్లైనింగ్: రెసిలెంట్ క్రాప్స్ ఫర్ ఫ్యూచర్
కొత్త పరమాణు పద్ధతులు మరియు వాటి అనువర్తనాల రాకతో ఆధునిక బయోటెక్నాలజీ వేగంగా అభివృద్ధి చెందుతోంది. విస్తృత శ్రేణి రంగాలలో భారీ ఆర్థిక సామర్థ్యంతో కూడిన జీవ పరిశోధన మరియు ఆవిష్కరణల పరంగా ప్లాంట్ జీనోమ్ ఎడిటింగ్ అత్యంత ఆశాజనక సాంకేతికతలలో ఒకటి. డిపార్ట్మెంట్ ఆఫ్ బయోటెక్నాలజీ, సైన్స్ అండ్ టెక్నాలజీ మంత్రిత్వ శాఖ విస్తృతమైన చర్చల ద్వారా జీనోమ్ ఎడిటెడ్ ప్లాంట్ల భద్రత అంచనా కోసం డ్రాఫ్ట్ గైడ్లైన్స్ను అభివృద్ధి చేయడానికి ముందస్తు కసరత్తు ప్రారంభించింది.
పర్యావరణం, అటవీ మరియు వాతావరణ మార్పుల మంత్రిత్వ శాఖ 30 మార్చి 2022న ఆఫీస్ మెమోరాండంను జారీ చేసింది. ఇది రూల్స్ 7 నుండి 11  నిబంధనల నుండి బయటి ప్రవేశపెట్టిన డిఎన్ఏ లేని జీనోమ్ ఎడిటెడ్ ప్లాంట్లు ఎస్డిఎన్-1 మరియు ఎస్డిఎన్-2 వర్గాలకు మినహాయింపు కోసం ఈపిఏ, 1986 నియమాలు రూపొందించబడ్డాయి. డ్రాఫ్ట్ మార్గదర్శకాలు ఆ మేరకు సవరించబడ్డాయి. 28.04.2022న జరిగిన 231వ సమావేశంలో జెనెటిక్ మానిప్యులేషన్  సమీక్ష కమిటీతో ఆమోదించబడింది. ఆ తర్వాత జీనోమ్ మొక్కల భద్రత అంచనా కోసం 2022 17 మే 2022న మార్గదర్శకాలు జారీ చేయబడ్డాయి. మార్గదర్శకాలు తగిన వర్గం ప్రయోగాలకు నియంత్రణ అవసరాన్ని నిర్ణయిస్తాయి మరియు పరిశోధన, అభివృద్ధి సందర్భంలో డేటా అవసరంపై నియంత్రణ ఫ్రేమ్వర్క్ మరియు శాస్త్రీయ మార్గదర్శకత్వాన్ని అందిస్తాయి.
ఇన్స్టిట్యూషనల్ బయోసేఫ్టీ కమిటీల  ద్వారా బయోసేఫ్టీ రెగ్యులేషన్ని అందించడం కోసం ఎస్ఓపిలు మరియు చెక్లిస్ట్ల పట్ల అందరు వాటాదారులకు స్పష్టత తీసుకురావడానికి రూపొందించబడ్డాయి. ఆర్సిజిఎం సిఫార్సుల ఆధారంగా ఎస్డిఎన్-1 మరియు ఎస్డిఎన్-2 కేటగిరీలు, 2022 కింద జీనోమ్ ఎడిటెడ్ ప్లాంట్ల నియంత్రణ కోసం "ప్రామాణిక ఆపరేటింగ్ ప్రొసీజర్స్ ", 04 అక్టోబర్ 2022న తెలియజేయబడింది. పరిశోధనలో పాల్గొన్న అన్ని సంస్థలకు ఇవి వర్తిస్తాయి. నోటిఫికేషన్ తేదీ నుండి ఎస్డిఎన్-1 మరియు ఎస్డిఎన్-2 కేటగిరీల క్రింద జీనోమ్ ఎడిటెడ్ మొక్కల అభివృద్ధి మరియు నిర్వహణకు ఎస్ఓపిలు రెగ్యులేటరీ రోడ్ మ్యాప్, పరిశోధన మరియు అభివృద్ధి కోసం అవసరాలను అందిస్తాయి. ఎస్డిఎన్-1 మరియు ఎస్డిఎన్-2 కేటగిరీల క్రింద జీనోమ్ ఎడిటెడ్ ప్లాంట్ మినహాయింపు కోసం థ్రెషోల్డ్ను అందిస్తాయి.
వ్యవసాయ రంగంలో జీనోమ్ ఎడిటింగ్ పరిశోధన మరియు అప్లికేషన్లలో భారీ వృద్ధి మరియు పురోగతిని పరిగణనలోకి తీసుకుంటే ఈ మార్గదర్శకాలు మరియు ఎస్ఓపిలు దేశానికి చాలా విలువైన వనరుల పత్రాలుగా ఉంటాయి. మొక్కల రకాల అభివృద్ధిని వేగవంతం చేయడానికి ఈ మార్గదర్శకాలు మరియు ఎస్ఓపిలు ఉపయోగపడతాయి. మెరుగైన లక్షణాలతో కూడిన కొత్త మొక్కల రకాలు రైతు ఆదాయాన్ని పెంచేందుకు దోహదం చేస్తాయి. మొత్తంమీద ఈ రెగ్యులేటరీ స్ట్రీమ్లైనింగ్ ఉత్పత్తి అభివృద్ధి మరియు వాణిజ్యీకరణలో పరివర్తనాత్మక మార్పును తీసుకువస్తుంది. తద్వారా భారత ప్రభుత్వ ఆత్మ నిర్భర్ భారత్ ఎజెండాకు దోహదం చేస్తుంది. జీనోమ్ ఎడిటెడ్ ప్లాంట్స్ ఆధారిత సాంకేతికత మరియు దాని అప్లికేషన్లలో అభివృద్ధి చెందుతున్న ప్రపంచ శక్తిగా భారతదేశానికి ఇది మార్గం సుగమం చేసింది.
<><><><><>
(Visitor Counter : 112
సాంస్కృతిక మంత్రిత్వ శాఖ
ప్రపంచ యోగా దినోత్సవాన్ని పురస్కరించుకుని జూన్ 19 నుండి 21 తేదీ 2020 వరకు నమస్తే యోగా కార్యక్రమాన్ని నిర్వహించనున్న కేంద్ర సాంస్కృతిక మంత్రిత్వ శాఖ
పప్రంచ యోగా దినోత్సవం 2020 రోజున 10 మిలియన్ల సూర్య నమస్కారాలు మరియు నమస్తే యోగా  హ్యాష్ ట్యాగ్లను ఉపయోగించి తనతోపాటు సూర్యనమస్కారాలను చేయవలసిందిగా ప్రజలను కోరిన కేంద్ర మంత్రి శ్రీ ప్రహ్లాద్ సింగ్ పటేల్
కేంద్ర సాంస్కృతిక మరియు పర్యాటక శాఖ మంత్రి శ్రీ ప్రహ్లాద్ పటేల్ ప్రపంచ యోగా దినోత్సవం న పురానా ఖిలా వద్ద సూర్య నమస్కారాలను చేయబోతున్నారని అదే సమయంలో తనతోపాటుగా ప్రజలందరూ వారి వారి ఇళ్ళ వద్ద నుండే ఈ కార్యక్రమంలో పాలుపంచుకోవాలని ఆయన కోరారు. ప్రపంచ యోగా దినోత్సవం ప్రధాన మంత్రి శ్రీ నరేద్ర మోడీ గారు ప్రపంచానికి ఇచ్చిన బహుమతియని ప్రతీ ఒక్కరూ తమ నిత్య జీవితంలో యోగా సాధనను చేయాలని ఆయన అన్నారు.
సామాజిక మాధ్యమంలో ఆయన తన సందేశాన్ని పోస్ట్ చేసి ప్రజలందరూ వారి వారి యోగా సాధన వీడియోను #10MillionSuryaNamaskar & #NamasteYoga ద్వారా సామాజిక మాధ్యమ వేదికలో పోస్టు చేయడం వలన అది ప్రజల్లో ఆరోగ్య అవగాహన పెంచడానికి ఒక ఉద్యమంగా రూపుదిద్దుకుంటుందని అన్నారు. కేంద్ర సాంస్కృతిక శాఖా మంత్రి వర్యుల సందేశానికి సామజిక మాధ్యమంలో మంచి స్పంద లభిస్తోంది. ప్రపంచ యోగా దినోత్సవం రోజున సుమారు 10 మిలియన్ల ప్రజలు సూర్య నమస్కారాలను చేస్తారని ఆయన ఆశిసున్నట్లు ఆయన తెలిపారు.
Prahlad Singh Patel✔@prahladspatel
विश्व योग दिवस पर अपने घर पर योग ज़रूर करें, हमारे साथ सूर्य नमस्कार कर #10MillionSuryanamaskar #NamasteYoga का उपयोग कर video डालकर, आप सभी को शामिल होने के लिए आमंत्रित करता हूँ इसमें @MinOfCultureGoI@BeCureFit@ficci_india शामिल है@PMOIndia
635
7:48 PM - Jun 19, 2020
Twitter Ads info and privacy
187 people are talking about this
ప్రతీ ఒక్కరి జీవితంలో యోగా తప్పనిసరి సాధనగా చేయాలనే లక్ష్యంతో ప్రపంచ యోగా దినోత్సవం 2020 సందర్భంగా జూన్ 19వ తేదీ నుండి 21వ తేదీ 2020 వరకు నమస్తే యోగా కార్యక్రమాన్ని నిర్వహిస్తున్నది కేంద్ర సాంస్కృతిక శాఖ.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో క్రియాశీల కేసుల తగ్గుదల కొనసాగుతోంది, నేడు వాటి సంఖ్య 2.77 లక్షల దగ్గర ఉంది
మొత్తం క్రియాశీల కేసుల సంఖ్య కన్నా కోలుకున్న కేసులు 95 లక్షలు దాటాయి
మిలియన్ మందిలో కేసులు సంక్రమిస్తున్నవారి సంఖ్య, మిలియన్ లో మరణాల సంఖ్యా ప్రపంచంలోనే అత్యల్పంగా భారత్ లోనే నమోదయ్యాయి
భారతదేశం మొత్తం క్రియాశీల కేసుల తగ్గుదల ధోరణి కొనసాగుతోంది. దేశం క్రియాశీల కేసులోడ్ నేడు 2,77,301 వద్ద ఉంది. మొత్తం పాజిటివ్ కేసులలో యాక్టివ్ కేసుల సంఖ్య 2.72 శాతానికి తగ్గిపోయింది .
మొత్తం యాక్టివ్ కేసులోడ్ నుండి 1,389 కేసుల నికర క్షీణత గత 24 గంటల్లో నమోదైంది.
నెల నుండీ, రోజువారీ కోలుకునే వారి సంఖ్య రోజువారీ కొత్త కేసులను మించిపోయాయి. గత 24 గంటల్లో దేశంలో 20,021 మంది వ్యక్తులు కోవిడ్ పాజిటివ్గా ఉన్నట్లు గుర్తించారు. అదే సమయంలో, యాక్టివ్ కేసులోడ్ పడిపోయాయి అని చెప్పడానికి 21,131 కొత్త రికవరీలు నమోదు కావడమే తార్కాణం. మొత్తం రికవరీలు 98 లక్షలకు  దగ్గర పడుతున్నాయి. రికవరీ రేటు కూడా 95.83% కి పెరిగింది. రికవరీలు మరియు క్రియాశీల కేసుల మధ్య అంతరం స్థిరంగా విస్తరిస్తోంది, ఈ రోజు 95 లక్షలు  దాటింది.
ప్రపంచవ్యాప్తంగా పోల్చినప్పుడు, మిలియన్ జనాభాకు భారతదేశ కేసులు అన్ని దేశాల కన్నా అత్యల్పంగా ఉన్నాయి . గ్లోబల్ సగటు 10,149. రష్యా, యుకె, ఇటలీ, బ్రెజిల్, ఫ్రాన్స్ మరియు యుఎస్ఎ వంటి దేశాలు మిలియన్ జనాభాకు కేసుల సంఖ్య చాలా ఎక్కువగా నమోదయ్యాయి.
కొత్తగా కోలుకున్న కేసులలో 72.99% 10 రాష్ట్రాలు / యుటిలలో కేంద్రీకృతమై ఉన్నట్లు గమనించారు. కొత్తగా కోలుకున్న 3,463 కేసులతో కేరళ గరిష్టంగా ఒకే రోజు రికవరీలను నివేదించింది. గత 24 గంటల్లో మహారాష్ట్రలో 2,124 మంది కోలుకున్నారు, పశ్చిమ బెంగాల్లో 1,740 మంది ఉన్నారు.
కొత్త కేసులలో 79.61% 10 రాష్ట్రాలు మరియు యుటిల నుండి వచ్చినవి.
కేరళ రోజువారీ అత్యధికంగా 4,905 కేసులను నివేదిస్తూనే ఉంది. మహారాష్ట్ర 3,314, పశ్చిమ బెంగాల్ 1,435 కొత్త కేసులతో ఉన్నాయి.
గత 24 గంటల్లో 279 మరణాలు సంభవించాయి.
రోజువారీ మరణాలలో 80.29% పది రాష్ట్రాలు / యుటిలలో నమోదయ్యాయి. మహారాష్ట్రలో గరిష్ట ప్రాణనష్టం జరిగింది . పశ్చిమ బెంగాల్ మరియు కేరళ వరుసగా 29 మరియు 25 మరణాలతో ఉన్నాయి.
.
భారతదేశంలో రోజువారీ మరణాలు నిరంతరం తగ్గుతున్నాయి. భారతదేశంలో మిలియన్ జనాభాకు మరణాలు  ప్రపంచంలోనే అతి తక్కువ నమోదవుతున్నాయి. ప్రపంచ సగటు 224గా ఉంది.